**Mail til eventuelle samarbejdspartnere**

Kære [NAVN]

Hjerteforeningen har over hele landet motionshold målrettet hjertepatienter – det hedder Hjertemotion. Hjertemotion er holdtræning med fokus på både styrke og konditionstræning, og der kan være stor forskel på deltagernes funktionsniveau.

Hjertemotion har til formål at støtte hjertepatienter til et aktivt hverdagsliv med motion. Det gælder både de hjertepatienter, der for nylig har afsluttet et rehabiliteringsforløb i region eller kommune, og de der efter en inaktiv periode ønsker støtte og inspiration til at komme i gang med motion.

Hjertemotion løber som udgangspunkt (kan variere) i 32 uger pr. år, og deltagerne mødes til en times motion om ugen efterfulgt af en halv times socialt samvær. Det sociale samvær understøttes af en frivillig tovholder fra Hjerteforeningens lokalforening.

Hjertemotion varetages af fysioterapeuter, der skaber trygge rammer for deltagerne, og med mulighed for at få gode råd og vejledning af instruktøren, mens de motionerer. Fysioterapeuten har frie rammer til at planlægge og udføre træningen.

Vi vil rigtig gerne starte et hold op i [MÅNED] og er på udkig efter et lokale hvor vi kan få lov at være, og hvor der måske er nogle redskaber vi kan bruge. En af de lokale frivillige foreslog mig at kontakte jer, for at høre, om i evt. har et lokale vi kan bruge/leje/låne. Det er én gang om ugen det drejer sig om og gerne i tidsrummet omkring [TID].

Jeg glæder mig til at høre fra jer, om det kan lade sig gøre. Og hvis I har andre forslag til steder vi måske kan være, så vil jeg også meget gerne høre mere 😊

Hvis der er spørgsmål til noget, så endelig bare tag fat i mig.

Mange hilsner
[NAVN]
[ROLLE]